CELEX: 62011CN0546
Language: da
Date: 2011-10-26 00:00:00
Title: Sag C-546/11: Anmodning om præjudiciel afgørelse indgivet af Højesteret (Danmark) den 26. oktober 2011 , Dansk Jurist- og Økonomforbund som mandatar for Erik Toftgaard mod Indenrigs- og Sundhedsministeriet

14.1.2012   
            
            
               DA
            
            
               Den Europæiske Unions Tidende
            
            
               C 13/6
            
         Anmodning om præjudiciel afgørelse indgivet af Højesteret (Danmark) den 26. oktober 2011, Dansk Jurist- og Økonomforbund som mandatar for Erik Toftgaard mod Indenrigs- og Sundhedsministeriet
   (Sag C-546/11)
   2012/C 13/12
   Processprog: dansk
   
      Den forelæggende ret
   
   Højesteret
   
      Parter
   
   
      Sagsøger: Dansk Jurist- og Økonomforbund som mandatar for Erik Toftgaard
   
      Sagsøgte: Indenrigs- og Sundhedsministeriet
   
      Præjudicielle spørgsmål
   
   
               1)
            
            
               Skal beskæftigelsesdirektivets (1) artikel 6, stk. 2, forstås således, at medlemsstaterne kun kan bestemme, at fastsættelse af aldersgrænser for adgang eller ret til erhvervstilknyttede sociale sikringsordninger ikke udgør forskelsbehandling, såfremt disse sikringsordninger angår alderdoms- eller invaliditetsydelse?
            
         
               2)
            
            
               Skal artikel 6, stk. 2, forstås således, at muligheden for fastsættelse af aldersgrænser kun vedrører indtræden i ordningen, eller skal bestemmelsen forstås således, at muligheden for fastsættelse af aldersgrænser tillige vedrører retten til udbetaling af ydelser fra ordningen?
            
         
               3)
            
            
               Hvis spørgsmål 1) besvares benægtende:
               Kan udtrykket »erhvervstilknyttede sociale sikringsordninger« i artikel 6, stk. 2, omfatte en ordning som rådighedsløn, jf. tjenestemandslovens § 32, stk. l, hvorefter en tjenestemand som en særlig beskyttelse ved afskedigelse begrundet i stillingsnedlæggelse bevarer sin hidtidige løn i 3 år og herunder fortsat optjener pensionsanciennitet mod at stå til rådighed for en anden passende stilling?
            
         
               4)
            
            
               Skal artikel 6, stk. 1 i beskæftigelsesdirektivet fortolkes således, at den ikke er til hinder for en national bestemmelse som tjenestemandslovens § 32, stk. 4 nr. 2, hvorefter der ikke ydes rådighedsløn til en tjenestemand, der har nået den alder, hvor folkepension kan udbetales, hvis hans stilling nedlægges?
            
         
      (1)  Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv. (EFT L 303, s. 16)